MLDataScientist/Wikipedia-uzbek-2024-05-01 huggingface dataset:
Ato Ahrorov

Ato Ahrorov (1938-yil 3-iyul, Samarqand viloyati, Oʻzbekiston SSR, SSSR – 2023-yil 25-may, Samarqand, Oʻzbekiston) – kinooperator, sanʼat fanlari nomzodi, SSSR kinematograflar ittifoqi aʼzosi, SSSR kinematografiyasi aʼlochisi, Tojikiston xalq artisti.

Hayoti 
Ato Ahrorov 1938-yil 3-iyul kuni Oʻzbekiston SSR tarkibidagi Samarqand viloyatida tugʻilgan. U 1955-yil Samarqand davlat universitetining pedagogika fakultetini tamomlagan. 1960-yil esa Samarqand davlat universitetining tojik tili va adabiyoti fakultetini tugatgan. Ato Ahrorov 1960-yili Dushanbe shahriga koʻchib oʻtgan. Shu yili Ahmad Donish nomidagi tarix instituting sanʼatshunoslik boʻlimida kichik ilmiy xodim sifatida faoliyatini boshlagan. U 1960-yildan 1961-yilgacha Tojikiston fanlar akademiyasida tahsil olgan. 1962-yildan 1963-yilgacha Afgʻonistonda xizmat safari bilan boʻlib, u yerda tarjimonlik bilan shugʻullangan. Ato Ahrorov 1963-yildan 1967-yilgacha SSSR Madaniyat vazirligi qoshidagi Sanʼat institutida aspirantura taʼlim bosqichida tahsil olgan. Oliygohda „1962-1965-yillarda tojik kinolari“ mavzusida nomzodlik dissertatsiyasini himoya qilgan. U 1994-yildan 1995-yilgacha Tojikiston fanlar akademiyasining sanʼatshunoslik boʻlimi mudiri lavozimida ishladi. 1996-yil Samarqandga koʻchib keladi. 1997-yildan 2003-yilgacha Samarqand davlat universitetining ijtimoiy fanlar kafedrasi oʻqituvchisi boʻlib ishlaydi. 2005-yildan 2007-yilgacha esa Toshkent axborot texnologiyalari universitetining Samarqand filialining ijtimoiy fanlar kafedrasi dotsenti lavozimida ishlagan. Atto Ahrorov 2023-yil 25-may kuni Oʻzbekiston Respublikasi tarkibidagi Samarqand shahrida vafot etdi.

Ijodiy faoliyati 
Atto Ahrorov tojik kinolari boʻyicha tadqiqotchi boʻlib, kino va teatr sohalariga oid ilmiy ishlar va maqolalar muallifi hisoblanadi. Shuningdek, „Tojik film“ badiiy kengashining aʼzosi va „Kino olamida“ telekoʻrsatuvi boshlovchisi boʻlgan.

Manbalar 

Samarqandda tugʻilganlar
Muhit at-tavorix

Muhit at-tavorix (Tarixlar majmuasi) – tarixiy asar. Muallifi Muhammad Amin Buxoriydir. Mazkur asar XVIII asrning boshlarida yozilgan. Asarda Buxoro xonligi tarixiga oid qimmatli maʼlumotlar mavjud. „Muhit at-tavorix“da bayon etilgan voqealar 1700-yil bilan yakunlangan
. Asar ashtarxoniylar sulolasi vakillari Abdulazizxon (1645–1680) va uning ukasi Subhonqulixon (1680–1702) davrida yozilgan 
.
Asar muallifi Muhammad Amin ibn Mirzo Muhammad Zamon Buxoriy Soʻfyoniy. XVII asrning birinchi yarmi va XVIII asrning boshida yashagan tarixnavislardan biri hisoblanadi. Akademik Dilorom Yusupova tadqiqotlariga qaraganda u asli buxorolik boʻlib, Soʻfyon mahallasidan boʻlgan. Asar Buxoro xoni Subhonqulixonning amaldorlaridan biri Ibrohim qushbegining farmoyishi bilan yozilgan.
Mazkur asarning 6 ta nusxasi mavjud. Eng qadimiy nusxasi 1861-yilda qayta koʻchirilgan. Asarning OʻzR FA Sharqshunoslik institutida saqlanayotgan ikkita fors va ikkita eski oʻzbek tilidagi nusxalari mavjud. Muhammad Amin Buxoriy ushbu asarini yozishda 37 ta kitobdan foydalangan va 10 bobga boʻlgan.
1970-yilda ushbu asar boʻyicha Oʻz FA Sharqshunoslik instituti ilmiy xodimi Usmon Hamroyev, oʻsha paytda tarix fanlari nomzodi Boʻriboy Ahmedov rahbarligida nomzodlik disertatsiyasini yoqlaydi. 2020-yilda mazkur asar Dilorom Yusupova va Usmon Hamroyevlar tomonidan Toshkentda izohlar bilan birgalikda oʻzbek tilida shop qilingan. Tarjimonlar Muhammad Amin Buxoriyning oʻzi koʻrgan va bilib yozgan qismlarini, yaʼni ashtarxoniy hukmdorlar Abdulazizxon va Subhonqulixon davrini tarjima qilgan.
Muhit at-tavorix asarida Buxoro xonligi iqtisodiy va siyosiy ahvoliga oid qiziqarli maʼlumotlar ham mavjud. Muhammad Amin Buxoriy oʻzining „Muhit-at tavorix“ asarida Rum va Qoshgʻar tomonidan xon huzuriga elchi kelganligi aytib oʻtilgan.

Manbalar

Adabiyotlar 
 
 

Tarixiy asarlar
Ashtarxoniylar davri adabiyoti
Mixail Bodashevskiy

Mixail Stepanovich Bodashevskiy (1935-yil 20-may, Kiyev viloyati, Ukraina SSR, SSSR, Krivosheyntsi, Skvira tumani – 1995-yil 5-avgust, Mariupol, Ukraina) – sovet quruvchisi, ishlab chiqarish novatori, 4-sonli qurilish boʻlimi montajchilari ustasi. Ukraina SSR Ogʻir korxonalarni qurish vazirligining Azovstalstroy tresti. Sotsialistik Mehnat Qahramoni (1971), Lenin ordeni, Oktyabr inqilobi ordeni va medallar bilan taqdirlangan.

Biografiyasi 
Mixail Bodashevskiy 1935-yil 20-mayda Krivosheyntsi qishlogʻida (hozirgi Kiyev viloyati, Skvirskiy tumani) ishchi oilasida tavallud topgan. Qurilish kollejini tamomlagan. „Azovstalstroy“ trestining 4-boʻlimida qurilish ustasi boʻlib ishlagan. U birinchi marta almashtiriladigan qoliplardan foydalangan. 10-besh yillikda (1976—1980) uning brigadasi ikkita besh yillik topshiriqni bajargan. Ilyich va Azovstal kombinatlarida yangi sexlar qurilishida qatnashgan.

Sakkizinchi besh yillikning (1965—1970) shaxsiy sotsialistik majburiyatlari va ishlab chiqarish topshiriqlari muddatidan oldin bajarildi. SSSR Oliy Kengashi Prezidiumining 1971-yil 5-apreldagi farmoni bilan (nashr etilmagan) „Ishlab chiqarish ob’ektlari, turar-joy binolari va madaniy-maishiy inshootlarni qurish va foydalanishga topshirish boʻyicha besh yillik reja topshiriqlarini bajarishdagi ulkan muvaffaqiyatlari uchun“ Lenin ordeni va Sotsialistik Mehnat Qahramoni unvoni hamda „Oʻroq va Bolgʻa“ oltin medali bilan taqdirlangan.

Donetsk viloyatidan SSSR Oliy Kengashining 10-chaqiriq deputati etib saylangan (1979—1984). „Oʻz mamlakating, oʻz taqdiringning ustasi“ kitobining muallifi (Donetsk, 1985).

Vafoti 
Mixail Bodashevskiy 1995-yil 5-avgustda Mariupolda vafot etgan. U shaharning Novotroitsk qabristoniga dafn etilgan.

Mukofotlari 
Sotsialistik Mehnat Qahramoni. Ikkita Lenin ordeni, Oktyabr inqilobi ordeni va medallar bilan taqdirlangan.

Manbalar

Havolalar 

 Mariupol aholisining biografik maʼlumotnomasi  )

Mehnat Qizil Bayroq ordeni sohiblari
Oktabr Inqilobi ordeni sohiblari
Lenin ordeni sohiblari
Sotsialistik Mehnat Qahramonlari
1995-yilda vafot etganlar
5-avgustda vafot etganlar
1935-yilda tugʻilganlar
20-mayda tugʻilganlar
Fraport

Fraport AG Frankfurt Airport Services Worldwide, qisqacha Fraport nomi bilan tanilgan, Frankfurtmayn shahridagi Frankfurt aeroportini boshqaradigan va dunyo boʻylab bir qancha boshqa aeroportlari boshqaruvida oʻz ulushiga ega boʻlgan nemis transport kompaniyasi. Ilgari kompaniya shahardan 130 kilometr gʻarbda joylashgan kichikroq Frankfurt-Han aeroportini ham boshqargan. U Xetra va Frankfurt fond birjalarida listingga kiritilgan. Kompaniyaning hozirgi bosh ijrochi direktori  . 2019-yil holatiga koʻra, kompaniyada 22 514 nafar xodim ishlaydi. Yillik daromadi esa taxminan 3,3 milliard yevroni tashkil qiladi. Fraport 2002-yildan 2012-yilgacha Bundesliga futbol jamoasi Ayntraxt Frankfurtning bosh homiysi boʻlgan.

Fraport AG oʻz aeroportlarida hamda uchinchi tomon boshqaradigan aeroportlarda yerda xizmat koʻrsatish operatsiyalari bilan ham shugʻullanadi. Yerda xizmat koʻrsatish faoliyatini asosan tartibga solinmagan kontekstda amalga oshiradi. Fraport, shuningdek, Frankfurt aeroporti va Indira Gandi xalqaro aeroportini dunyodagi eng yirik yoʻlovchi layneri A380 uchish-qoʻnishiga tayyor qilish uchun jalb qilingan.

Faoliyati 
Frankfurt aeroportiga aloqador turli boshqaruv va infratuzilma shoʻba korxonalariga qoʻshimcha ravishda, Fraport holdinglari quyidagi aeroportlarni boshqaradigan kompaniyalarni oʻz ichiga oladi:

Gretsiya 

2015-yil dekabr holatiga koʻra, Gretsiya hukumati Fraport va Copelouzos grek energetika kompaniyasi bilan 14 ta mintaqaviy aeroportlarni 40 yillik imtiyozli muddatga ijaraga olish va boshqarish boʻyicha 1,2 milliard yevrolik xususiylashtirish shartnomasini imzoladi. Fraport 2017-yilning 11-aprelidan boshlab 14 ta mintaqaviy aeroportlarni boshqarishni boshladi. Har bir aeroportning bosh rejasi va qurilish ishlari tugagandan soʻng 14 ta aeroportning kompyuter renderi (tashqi koʻrinishlarini) eʼlon qilindi.

Fraport boshqaruviga oʻtkazilgan aeroportlar:

 Aktion milliy aeroporti
 Kavala xalqaro aeroporti
 Kefaliniya xalqaro aeroporti
 Korfu xalqaro aeroporti
 Kos oroli xalqaro aeroporti
 Mitiliya xalqaro aeroporti
 Mikonos oroli milliy aeroporti
 Rodos xalqaro aeroporti
 Samos xalqaro aeroporti
 Santorini (Tira) milliy aeroporti
 Skiatos oroli milliy aeroporti
 Saloniki xalqaro aeroporti
 Zakintos xalqaro aeroporti
 Xanya xalqaro aeroporti

Fraport tomonidan boshqariladigan grek aeroportlaridagi yuqori narx siyosati hamda samolyotlar uchun toʻxtash joylari yoʻqligi sababli ham mahalliy, ham xorijiy fuqaro aviatsiyasi samolyotlari egalari tomonidan koʻplab shikoyatlar kelib tushdi. Gretsiyaning yirik „To Vima“ gazetasida hamda AOPA Hellas uyushmasi veb-sayti bu haqda maqolalar eʼlon qilindi.

Bosh qarorgohi 
Kompaniyaning ustavida roʻyxatga olingan manzili sifatida Frankfurtmayn shahri koʻrsatilgan. Fraport inshootlari shaharning Flughafen tumanidagi Frankfurt aeroporti mulkida joylashgan. Uning bosh ofis binosi 178-bino, Tor 3 (3-darvoza) yaqinida joylashgan.

Aksiyadorlari 
Kompaniyaning hozirgi aksiyadorlik tuzilmasi quyidagicha.

Manbalar

Havolalar 

 

Aeroport operatorlari
Germaniya
Frankfurt fond birjasida aksiya listingiga ega kompaniyalar
Martin Eden (film 2019)

Martin Eden – rejissyor Pietro Marcello tomonidan 2019-yilda suratga olingan italyan-fransuz tarixiy romantik va drama filmi . Film Jek Londonning xuddi shu nomdagi romaniga asoslangan boʻlib, Neapol shahri fonida boʻlib, savodsiz dengizchining urushdan keyingi Italiyada yozuvchi sifatida oʻzini namoyon etishi uchun qilgan sayohati haqida hikoya qiladi.  

Ushbu film omma eʼtiboriga toʻliq holida Golden Lion va 76- Venetsiya Xalqaro Film Festivalida taqdim etildi va Luca Marinelli Volpi Cup mukofotining Eng yaxshi aktyor nominatsiyasida gʻolib boʻlgan.

Filmning asosiy suratga olish ishlari 2018-yilning may oyida Italiyaning Neapol shahrida boshlangan.  

Filmning jahon premyerasi 2019-yilning 2-sentyabrida Venetsiya xalqaro kinofestivalida boʻlib oʻtdi   . U 2019-yil Toronto xalqaro kinofestivalida Platforma mukofoti dasturida namoyish etildi  ,12-sentyabr kunida nominatsiyaning bosh sovriniga sazavor boʻldi

U Italiyada birinchi marotaba Distribution tomonidan 2019-yil 4-sentabrda namoyish etildi.  U Fransiyada esa Shellac Distribution tomonidan 2019-yil 16-oktyabrida namoyish etildi. 

"Martin Eden" Shimoliy Amerikada 0 dollar jamgʻargan boʻlsa, boshqa hududlarda 3 million dollar jamgʻarmaga ega boʻldi. Oʻtgan COVID-19 pandemiyasi tufayli film Kino Lorber VOD nashrini tanladi.

Manbalar

Havolalar 

 
 
 
2019-yil filmlari
Apple A9X

Apple A9X Apple Inc tomonidan ishlab chiqilgan chip (SoC) ustidagi 64 bitli ARM arxitekturasiga asoslangan tizimdir. U 1-marotaba 2015-yilning 9-sentabrda eʼlon qilingan hamda 2015-yilning 11-noyabrda chiqarilgan iPad Pro da paydo boʻldi. A9X oʻrnatilgan M9 harakat protsessoriga ega va bu avvalgi chip avlodlarida koʻrilmagan. Bu A9 ning bir variantidir shuningdek, Apple daʼvolariga koʻra, u oʻzidan oldingi A8X dan 80% ga koʻproq protsessor va 2 baravar koʻp GPU unumdorligiga ega. Ushbu chipdan foydalanadigan iPad Pro 12.9 1-avlod va 9.7 uchun dasturiy taʼminotning soʻnggi yangilanishi iPadOS 16.5 boʻlgan edi. 2023-yilning 18-mayda chiqarilgan, chunki 2023-yilda iPadOS 17 ning chiqarilishi bilan A9X ning apparat cheklovlari tufayli toʻxtatilgan edi.

Dizayn 
A9X Apple tomonidan ishlab chiqilgan 64 bitli ARMv8-A „Twister“ deb nomlangan 2 yadroli protsessorga ega. Bu Apple A8X xotira oʻtkazish qobiliyatini 2 baravar oshirish hamda saqlash unumdorligini 2 baravar oshirish imkoniyatini beradi.

A9 dan farqli oʻlaroq, A9X muhim DRAM tarmoqli kengligi tufayli L3 keshini oʻz ichiga olmaydi. A9X 12,9 dyuymli iPad Pro da 4 GBli LPDDR4 xotirasi hamda 9,7 dyuymli iPad Pro da 2 GBli LPDDR4 xotirasi bilan umumiy oʻtkazish qobiliyati 51,2 Gb/s bilan birlashtirilgan. Ushbu yuqori tarmoqli kengligi SoC-ning maxsus 12 yadroli PowerVR Series7XT GPU ni taʼminlash uchun zarur. Operativ xotira uning birodaridan farqli oʻlaroq, A9X paketiga kiritilmagan.

A9X A9 bilan bir xil NAND interfeysidan foydalanadi va u PCIe ulanishi orqali aloqa qiladigan, Apple tomonidan ishlab chiqilgan NVMe ga asoslangan kontrollerdan foydalanadi. IPad Pro ning NAND dizayni mobil qurilmalarda keng tarqalgan flesh-xotiradan koʻra, shaxsiy kompyuter sinfidagi SSD ga juda oʻxshash. Bu iPad Pro ga saqlash tizimlariga ulanish uchun tez-tez mSATA yoki eMMC dan foydalanadigan raqobatchilarga nisbatan sezilarli saqlash samaradorligini beradi.

A9X H.264 uchun video kodek kodlashni qoʻllab-quvvatlaydi. U HEVC, H.264, MPEG‑4 va Motion JPEG uchun dekodlashni qoʻllab-quvvatlaydi.

Galereya

Apple A9X ni oʻz ichiga olgan mahsulotlar 

 iPad Pro 9,7 dyuymli (2016)
 iPad Pro 12,9 dyuymli (2015)

Shuningdek qarang 

 Apple silicon, Apple tomonidan ishlab chiqilgan ARM-ga asoslangan protsessorlar qatori.
 Apple harakat protsessorlari
 ARMv8-A yadrolarini solishtirish

Manbalar
Oz yurti

Oz mamlakati – 1900 yilda L. Frank Baum tomonidan yozilgan va V. V. Denslou tomonidan tasvirlangan „Ozning ajoyib sehrgari“ bolalar romanida kiritilgan sehrli mamlakat

Oz toʻrtta keng kvadrantdan iborat: shimolda Gillikin mamlakati, janubda Kvadling mamlakati, sharqda Munchkin mamlakati va gʻarbda Winkie mamlakati. Har bir viloyatning oʻz hukmdori bor, lekin podshohning oʻzi doimo bitta monarx tomonidan boshqarilgan. The Marvelous Land of Oz nashriga koʻra, bu monarx malika Ozmadir.

Oz qirollik tarixchisi nomi 

Baum „Ajoyib Oz sehrgari“ning davomi boʻlishini niyat qilmagan, biroq u oʻzi yaratgan boshqa ertaklar, jumladan, bir yildan soʻng yozilgan Baumning „Nuqta va Tot“ bolalar romanidagi „Merriland“ yurtiga qaraganda koʻproq mashhurlikka erishgan. Ozning butun dunyo boʻylab muvaffaqiyati tufayli Baum „Ozning ajoyib sehrgari“ nashr etilganidan toʻrt yil oʻtgach, unga qaytishga qaror qildi. Keyingi yigirma yil davomida u koʻplab xayoliy qahramonlar va mavjudotlarni taqdim etgan Oz Kitoblarida yerni tasvirlab berdi va kengaytirdi. Baum seriyani oltinchi Oz kitobi „Ozning zumrad shahri“ (1910) bilan yakunlamoqchi edi, unda Oz abadiy muhrlangan va tashqi dunyoga koʻrinmas holga keltiriladi, ammo bu muxlislarga yoqmadi va u bu gʻoyadan tezda voz kechdi. Bundan tashqari u yana sakkizta muvaffaqiyatli Oz kitoblarini yozdi va hatto oʻzini „Oz qirollik tarixchisi“ deb nomladi.

Umumiy asarlari soni 
Hammasi boʻlib, Baum Oz va uning sehrlangan aholisi haqida oʻn toʻrtta eng koʻp sotilgan bolalar kitobini, shuningdek, oltita erta oʻquvchilarning spin-off seriyasini yozgan. 1919 yilda vafotidan keyin yozuvchi Rut Plumli Tompson, illyustrator Jon R. Neill (u avval Baum bilan Oz kitoblarida hamkorlik qilgan) va boshqa bir qancha yozuvchi va rassomlar seriyani davom ettirdilar. Hozirda Baumning asl Oz dostoniga asoslangan 50 dan ortiq romanlar mavjud.

Baum MGMning 1939 yildagi musiqiy filmiga moslashuvidan farqli oʻlaroq, Ozni haqiqiy joy sifatida tavsifladi, bu esa uni bosh qahramon Doroti Geylning orzusi sifatida taqdim etadi. Oz kitoblariga koʻra, bu Oʻlik choʻl tomonidan dunyoning qolgan qismidan uzilgan yashirin ertak.

'Ozmieʼ matbaa xatosi 
Ozda yashovchi odam uchun stenografiya maʼlumoti „Ozite“. Bu atama Doroti va Ozdagi sehrgar, Oz sari yoʻl va Ozning zumrad shahri kabi romanlarida uchraydi. Kitoblarning boshqa joylarida „Ozmie“ ham ishlatilgan. MGM filmining 1974-yilda suratga olingan „Ozga qaytishga sayohat“ yarim davomi animatsion filmida „Ozonian“ ssenariyda. „Ozian“ atamasi Royal Shekspir kompaniyasining MGM filmini sahnalashtirishda va Wicked asarida uchraydi. „Ozmite“ 1920-yillarda Reilly & Lee marketingida ishlatilgan, bu esa baʼzi tanqidchilarga „Ozmie“ matbaa xatosi boʻlishi mumkinligini koʻrsatgan.

Manbalar

Havolalar 
 Standart elektron kitoblardagi Oz elektron kitoblari toʻplami
 Toʻliq Oz ishlari
 Oz xaritalarining Hungry Tiger Talk muhokamasi
Matlab ut-tolibin

Matlab ut-Tolibin – (Toliblar matlabi) asari XVI-XVII asrlarda Buxoro xonligida oʻz nufuziga ega boʻlgan Joʻyboriy xoʻjalari faoliyatiga bagʻishlangan asarlardan biri hisoblanadi. Muallifi joʻyboriy Abulabbos Muhammad Tolib ibn Tojiddin Hasanxoja al-Husayniy as-Siddiqiy.
Asarda Joʻyboriy xojalarining faoliyati, muridlari va xizmatkorlari, bunyod ettirgan imoratlari, mol-u mulklari va Buxoro xonlari va ularning boshqa davlatlar bilan tashqi aloqalari toʻgʻrisida maʼlumotlar keltirilgan. Makur asar muallif tomonidan 1673-yilda yozib tugallangan. Asar qisqacha muqaddima va sakkiz bobdan iborat. Asarning dastlabki boblarini yozishda Badriddin Kashmiriyning asarlaridan foydalanilgan. „Matlab ut-Tolibin“ asarini toʻrtta bobini yozishda muallif boshqa mualliflar asaridan foydalangan. Asarning baʼzi joylarida esa Muhammad Tolib otasi yoki boshqa kishilardan eshitgani asosida yozadi.
Asarning Xoja Saʼd haqidagi bobida unga turli hududlarda hukmdor va hokimlardan mingga yaqin maktublar kelgani taʼkidlanadi. Baʼzi maktublar asarda toʻliq keltirilgan. Elchilar orqali maktublar va sovgʻa-salomlar almashilgan. Asarda asosan Boburiy hukmdorlar bilan siyosiy aloqalar toʻgʻrisida maʼlumot keltirilgan. Manbada qayd qilinishicha, birgina Tojiddin Hasanga kelgan maktublar soni oʻn mingtadan oshib ketgan. Muhammad Tolib asarning dastlabki toʻrt bobini yozishda oʻzidan oldingi mualliflar asarlaridan foydalangan. „Matlab ut-tolibin“ asari nafaqat tasavvufiy, balki qimmatli tarixiy manbalardan biri hisoblanadi. 2012-yilda „Matlab ut-tolibin“ asarining ilmiy-tanqidiy nashri chop qilingan boʻlsa, 2016-yilda Buxoro davlat universiteti professori Halim Toʻrayev maʼsul muharrirligida Gʻulom Karimiy va Erkin Mirkomilovlar tomonidan Toshkentda oʻzbek tiligiga oʻgirilib, nashr qilingan.

Manbalar

Adabiyotlar 
 
 

Tarixiy asarlar
Muhammad Sakizli

Muhammad Sakizli (1892-yil –14 -yanvar 1976-yil ) 1950-yil 18-martdan 1951-yil 24-dekabrgacha Kirenaika Bosh Vaziri boʻlib ishlagan inson. U keyinchalik 1954-yil 19-fevraldan 12-aprelgacha Liviya Bosh Vaziri sifatida ham faoliyat yuritgan.

Shaxsiy hayot 
Sakizlining asli turk boʻlgan. Uning familiyasi (Sakizli) Usmonli turk tilidagi Sakiz soʻzidan kelib chiqqan.

Kirenaika hukumati 
1949-yil 1-iyunda amir Idris Kirenaika amirligining mustaqilligini eʼlon qildi. Garchi mustaqillikdan keyin ham Buyuk Britaniya taʼsiri yuqori boʻlgan boʻlsa-da, yangi hukumatni shakllantirish zarur edi. Omar Pasha El Kikhia boshchiligidagi qisqa hukmronlik qilgan hukumat qulagandan soʻng Muhammad Sakizli 1950-yil mart oyida yangi vazirlar mahkamasini tuzdi. 1951-yil 24-dekabrda Qirol Idris I Liviya mustaqilligini eʼlon qilganidan soʻng Sakizlining univoni oʻzgardi. U Kirenaika gubernatori etib tayinlandi va shu lavozimda 1952-yil maygacha faoliyat yuritdi. 1952-yil mayda Sakizli Liviya federal hukumati tomonidan Taʼlim vaziri etib tayinlandi. Keyin 1953-yil sentyabrda lavozimi qirollik byurosining boshligʻiga oʻzgartirildi.

Bosh Vazir 
1954-yil fevralda Sakizliga hukumatni tuzish topshirigʻi topshirildi, ammo uning bu huquqi koʻpga choʻzilmadi. 1954-yil 5-aprelda Liviya Oliy sudi 1954-yil 19-yanvarda Tripolitaniya qonunchilik kengashini tarqatib yuborish toʻgʻrisidagi qirollik buyrugʻini bekor qilish toʻgʻrisida qaror chiqardi. Bundan soʻng Tripolida Tripolitaniya gubernatori As-Siddig al-Mutassir boshchiligida Qirol Idrisning qarorini bekor qilgan sud qaroriga qarshi norozilik namoyishlari boshlandi.

Tripolida namoyishlar oʻtkazilayotgan bir paytda 7-aprelda Vazirlar mahkamasi chaqirildi va gubernator al-Mutassir sud qarorlarini rad qilgan holda qonunchilik saylovlarini oʻtkazishni davom ettirdi. Soʻng Sakizli Idrisga telefon qilib, hokim al-Mutassirga saylovlarni toʻxtatishni buyuradi, shekilli, qirol bunga rozi emas. Keyingi kun Sakizli isteʼfoga chiqishini talab qiluvchi qirol xabarini qabul qiladi.

Vazirlikdan keyingi yillar 
Sakizli Liviyada federal tizim bekor qilinganda 1962-yil 26-dekabrdan 1963-yil 26-aprelgacha yana Kirenaika gubernatori etib tayinlanadi.

Sakizli 1976-yil 14-yanvarda vafot etadi.

Qaydlar

Qoʻshimcha havolalar 
 Mustafa Ben Halim, „Safahat Matwiya men Tarikh Libia as Siyasi“, Matabeʼ al-Ahram at Tejariya, Qalyub, Misr, 1992.
 Mohamed Yousef el-Magariaf, „Libia bain al Madi wal Hadir: Safahat men at Tarikh as Siyasi“, 4 vols., Markaz ad Dirasat al Libiya, Oxford, & Maktabat Wahba 14 al-Gomhuriya street Cairo, 2004–2006.
 Salem el Kebti, „Libia..Maseerat al Istiqlal..Wathaʼiq Mahalliya wa Dawliya“, part 3-Takween Dawla, Ad Dar al Arabiya lil Ulum Nashiroun, 1st ed., 2012.

Liviya Bosh Vazirlari
1892-yilda tugʻilganlar
1976-yilda vafot etganlar
Liviya Tashqi ishlar vazirlari
Liviya hukumati vazirlari
Liviya Taʼlim vazirlari
Turk millatiga mansub Liviya xalqi
David Hasselhoff

David Hasselxoff ()(1952-yil 17-iyul Amerika Qoʻshma Shtatlari) amerikalik aktyor va qoʻshiqchi. Asosan „Knight Rider“ va „Baywatch“ teleserialidagi rollari bilan tanilgan.

Biografiyasi 
1952-yilda Merilend shtatining Baltimor shahrida tugʻilgan. Beyts kollejini tugatgach, Oklend universitetida, keyin esa Kaliforniya Sanʼat universitetida taqsil olgan.

1980-yillardan boshlab musiqiy faoliyati boshladi va bir nechta  „Pop“  yoʻnalishidagi albomlarini chiqarishga ulgurgan.

1982-yildan 1986-yilgacha „Knight Rider“ fantastik serialida oʻzining eng mashhur rollaridan biri – Maykl Nayt rolini ijro etgan.

1989-yildan boshlab mashhur „Baywatch“ teleserialida Mitch Buchannon rolida oʻynay boshladi.

1996-yilda Xasselxoff Gollivud shon-shuhrat xiyobonida oʻz yulduzini ega boʻldi.

2000-yilda „Jekyll and Hyde“ musiqiy filmidagi debyut rolini ijro etgan.

2008-yilda „Command & Conquer: Red Alert 3“ kompyuter oʻyinida Qoʻshma Shtatlar vitse-prezidenti rolini ijro etgan. 2015-yilda „Kung Fury“ qisqa metrajli filmida kameo ijro etgan va soʻnggi titrlarda qoʻshiq kuylaydi. Keyinchalik ushbu qoʻshiq uchun videoklip suratga olindi, unda xonandaning oʻzi ishtirokida filmdan bir qator oʻzgartirilgan kadrlar mavjud. Ushbu videoklipning YouTubeʼda joylashtirilgan videosida 2017-yil 7-avgust holatiga koʻra 29 milliondan ortiq koʻrishlar yigʻilgan.

1989-yildan 2006-yilgacha boʻlgan vaqtda aktrisa Pamela Bax bilan turmush qurgan, ularning ikki qizi bor – Teylor-Enn Janis Hasselhof (05/05/90) va Hayley Amber Hasselhoff (08/26/92), 2006-yilga kelib ular ajrashishgandan soʻng, bolalarning ikkisi ham Hasselhoff bilan qolgan.

Filmografiyasi 

 1975 – 1982 – The Young and the Restless
 1979 – Starcrash
 1982 – 1986 – Knight Rider
 1991 – Knight Rider 2000
 1989 – 2000 – Baywatch
 1998 – Nick Fury: Agent of S. H. I. E. L. D.
 2004 – Dodgeball: A True Underdog Story
 2004 – The SpongeBob SquarePants Movie
 2006 – Click
 2008 – Anaconda 3: Offspring
 2008 – Knight Rider
 2008 – 2009 – Knight Rider (Teleserial)
 2009 – The Legend of the Dancing Ninja
 2008 – Command &amp; Conquer: Red Alert 3
 2011 – Hop
 2015 – Kung Fury
 2015 – Sharknado 3
 2016 – Sharknado 4
 2017 – Baywatch
 2017 – Galaktika qoʻriqchilari 2-qism

Diskografiyasi

Albomlari

Singllari

Manbalar 

Amerikalik pop-qoʻshiqchilar
Amerikalik qoʻshiqchilar
XXI asr hind aktyorlari
Amerikalik televideniye aktyorlari
Amerikalik aktyorlar
Alifbo boʻyicha aktyorlar
Yashayotgan insonlar
1952-yilda tugʻilganlar
17-iyulda tugʻilganlar